เรื่องร้องเรียน (ร้องเรียน,เสียงรบกวน) วันที่ 2023-03-27 02:40:10 — แขวงมีนบุรี เขตมีนบุรี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660012448
ขอให้แก้ไขปัญหาเสียงดังรบกวนจากการประกอบพิธีกรรมทางศาสนาอิสลาม บริเวณมัสยิดวังเล็ก (ตามประชาชนในพื้นที่เรียก) หมู่บ้านประภาวรรณโฮม ซอยสุวินทวงศ์ 28 แขวงแสนแสบ เขตมีนบุรี กรุงเทพมหานคร จุดสังเกตหากเดินทางเข้าซอยสุวินทวงศ์ 28 ระยะทางประมาณ 1.2 กิโลเมตร จะพบกับมัสยิดฯติดกับโรงเรียนวังเล็กวิทยานุสรณ์อยู่บริเวณฝั่งซ้ายมือ เนื่องจากผู้ร้องแจ้งว่ามัสยิดดังกล่าว มีการประกอบพิธีทางศาสนา โดยการละหมาด 5 เวลา (ไม่ทราบช่วงเวลาที่แน่ชัด) เป็นประจำทุกวัน ซึ่งผู้นำทางศาสนาอิสลาม จะทำพิธีฯโดยการใช้ไมโครโฟน และทางมัสยิดฯจะนำลำโพงไปติดตั้ง บริเวณรอบหมู่บ้าน ตามจุดสำคัญๆ (ตามผู้ร้องแจ้ง) ประกอบกับ จะมีการประกาศข่าวสำคัญๆ อาทิ ประกาศว่ามีคนตาย ,ประกาศข่าวงานเลี้ยงสำคัญทางศาสนา ในช่วงเวลา 19.00-21.00 น. เป็นบางครั้ง เมื่อจะถึงวันสำคัญทางศาสนาหรือเมื่อมีคนตาย (ตามผู้ร้องแจ้ง) ซึ่งการประกอบพิธีกรรมทางศาสนาฯ ส่งผลให้ผู้ร้องและประชาชนที่อาศัยอยู่บริเวณพื้นที่ข้างเคียงได้รับความเดือดร้อน เพราะเสียงดังรบกวน เนื่องจากมีการใช้ไมโครโฟนและมีการติดตั้งลำโพงเมื่อวันอาทิตย์ ที่ 7 ตุลาคม 2561 ที่ผ่านมา ทำให้เกิดเสียงดังรบกวน เวลาเด็กทำการบ้านก็ไม่มีสมาธิ รวมถึงผู้สูงอายุที่ต้องการพักผ่อนก็ไม่สามารถพักผ่อนได้ โดยล่าสุดวันที่ 25 มีนาคม 2566 เวลาประมาณ 15.25 น. ยังประสบปัญหาเสียงดังรบกวนจากการประกอบพิธีกรรมทางศาสนาอิสลามอยู่เช่นเดิม ประสบปัญหาเป็นประจำเกือบทุกวัน ทำให้ประชาชนในพื้นที่ได้รับความเดือดร้อนเกือบ 700 หลังคาเรือน (ไม่ระบุระยะเวลาที่ประสบปัญหาแน่ชัด) จึงประสงค์ให้หน่วยงานที่เกี่ยวข้องเร่งดำเนินการแก้ไขปัญหาดังกล่าว โดยการลดระดับเสียงให้เบาลง เพื่อบรรเทาความเดือดร้อนให้แก่ประชาชนในพื้นที่ต่อไป (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata